**Csongrád Város Polgármesterétől**

Száma: Fjl/592-2/2020.

Témafelelős: Bárdos Rita

***ELŐTERJESZTÉS***

**Csongrád Városi Önkormányzat Képviselő-testületének**

**2020. október 29-ei testületi ülésére**

**Tárgy:** Pályázat benyújtása az illegális hulladéklerakók felszámolásának támogatására

**Tisztelt Képviselő-testület!**

A Belügyminisztérium, mint Támogató az illegális hulladéklerakók felszámolása érdekében a „Tisztítsuk meg az Országot!” projekt 2020. évben megvalósítandó I. üteméről szóló 1598/2020. (IX. 21.) Korm. határozat (a továbbiakban: Korm. határozat) 6. pontjában foglaltak alapján nyilvános pályázati felhívást tett közzé a települési önkormányzatok számára.

A pályázati támogatás tárgya: Az illegális hulladéklerakók felszámolása

A támogatás célja, az önkormányzati tulajdonú ingatlanokon, közterületen fellelhető illegálisan lerakott, elhagyott hulladék felszámolásának (összegyűjtésének, elszállításának és kezelésének és a pályázat adminisztrációjával, koordinációjával kapcsolatos projektmenedzsment jellegű feladatok ellátásának) elősegítése.

A pályázat benyújtására a települési önkormányzatok jogosultak, a települések állandó lakosságszámától függően.

A támogatás egyszeri, vissza nem térítendő támogatásnak minősül, amelynek rendelkezésre bocsátása egy összegben, előfinanszírozással történik. A támogatás intenzitása 100% .

A Pályázó az I. ütemben csak egy pályázatot jogosult benyújtani a Belügyminisztérium felé, a pályázat több önkormányzati tulajdonú ingatlanon, közterületen fellelhető illegális hulladéklerakó felszámolására is vonatkozhat.

A pályázati összegből azon tevékenységek támogathatók, amelyek az önkormányzati tulajdonú ingatlanokon, közterületen fellelhető illegálisan lerakott, elhagyott hulladék felszámolása: összegyűjtés, elszállítás és kezelés és a pályázat adminisztrációjával, koordinációjával kapcsolatos projektmenedzsment jellegű feladatok ellátására irányulnak.

Támogatás csak a pályázat megvalósítási időszakában végzett támogatható tevékenységek kapcsán felmerült és pénzügyileg teljesített költségekre nyújtható. A pályázat megvalósítási időszaka a Korm. határozat megjelenése (2020. szeptember 21.) és a pályázat megvalósítási határideje, azaz 2021. február 28. közötti időszak.

A pályázatban megjelölt önkormányzati ingatlan(ok) területének teljes hulladékmentesítését el kell végezni.

A pályázat benyújtásának határideje: 2020. november 5.

A beérkezett pályázatokról a miniszter. 2020. december 7. napjáig hozza meg döntését.

Kérem az előterjesztés megvitatását, és a határozati javaslat elfogadását.

**Határozati javaslat**

Csongrád Városi Önkormányzat Képviselő-testülete megtárgyalta a „Pályázat benyújtása az illegális hulladéklerakók felszámolásának támogatására” című előterjesztést és az alábbi döntést hozza:

1. A Képviselő-testület a 1598/2020. (IX. 21.) számú Kormány határozat, az illegális hulladéklerakók felszámolása érdekében a „Tisztítsuk meg az Országot!” projekt 2020. évben megvalósítandó I. ütemére meghirdetett pályázat benyújtását támogatja.

Határidő: 2020. november 5.

Felelős: Polgármester

1. A Képviselő-testület felkéri a Polgármestert, hogy az illegális hulladéklerakók felszámolása érdekében a „Tisztítsuk meg az Országot!” projekt 2020. évben megvalósítandó I. ütemére meghirdetett pályázat benyújtásáról gondoskodjon.

Határidő: azonnal

Felelős: Polgármester

Csongrád, 2020. október 21.

 Bedő Tamás

 polgármester